নড়াইল: জেলার কালিয়া উপজেলার ভোমভাগ গ্রামে গতকাল দুপুরে নড়াইল-১ (কালিয়া ও সদরের একাংশ) আসনে বিজয়ী স্বতন্ত্র প্রার্থী কবিরুল হক মুক্তির সমর্থকেরা নৌকা প্রতীকের সমর্থক আজিবর শেখ, রহিম বিশ্বাস ও মালা বেগমকে মারধর করে। আহত ব্যক্তরা জানান, গতকাল মুক্তির সমর্থক শামীম হোসেন, কাসেমসহ আরও কয়েকজন ভোমভাগ গ্রামে ঢুকে তাঁদের বাড়ি থেকে ধরে  পাশের বিষঞুপুর বাজারে নিয়ে যায়। সেখানে তাঁদের ঝুলিয়ে পেটানো হয়। গত নির্বাচনে এই আসনে ওয়ার্কার্স পার্টির বিমল বিশ্বাসের পক্ষে কাজ করায় তাঁদের ওপর এই হামলা চালানো হয়।